《导引·绵区浃宇》
宋代·佚名

绵区浃宇，三万里封疆。躬稼穑重光。神宗昔举殊尤礼，今复睹重皇。先农祀罢东郊晓，玉趾染游场。三推初毕公卿遍，从此万斯箱。务农敦本。自古属明王。文册布彝章。重皇睿圣躬千亩，将欲积神仓。去年宿雪田膏极，黛耜应农祥。尧郊击壤迎归辂，解雨遍遐荒。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。